TANTÁRGYLEÍRÁS ÉS HETI TEMATIKA

	Tantárgy neve: Látványtervezési alapismeretek díszlettervezés 1 (BA)
	Kreditértéke: 3

	A tantárgy besorolása: kötelező törzsanyag

	A tantárgy elméleti vagy gyakorlati jellegének mértéke, „képzési karaktere” 
30% elméleti, 70% gyakorlati

	A tanóra típusa[footnoteRef:1]: elméleti és gyakorlati [1:  Nftv. 108. § 37. tanóra: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc.] 

óraszáma: heti 3 óra az adott félévben
nyelve: magyar
Az adott ismeret átadásában alkalmazandó további módok, jellemzők[footnoteRef:2]: épületek elemzése [2:  pl. esetismertetések, szerepjáték, tematikus prezentációk stb.] 


	A számonkérés módja (koll. / gyj. / egyéb[footnoteRef:3]): gyakorlati - tervezési koncepció tervekkel alátámasztott prezentálása, a vizsga teljesítés feltétele a féléves digitális portfólió leadása [3:  pl. folyamatos számonkérés, évközi beszámoló] 

Az ismeretellenőrzésben alkalmazandó további (sajátos) módok[footnoteRef:4]: színházlátogatás, könyvtári munka, adatgyűjtés, terepmunka [4:  pl. esettanulmányok, témakidolgozások, dolgozatok, esszék, üzleti, szervezési tervek stb. bekérése] 


	A tantárgy tantervi helye (hányadik félév): 1. félév

	Előtanulmányi feltételek: -

	Tantárgyleírás: az elsajátítandó ismeretanyag tömör, ugyanakkor informáló leírása:

A tantárgy a két szemeszter során két különböző megközelítésű díszlettervezői feladatból áll, melyek az első év végén egymásba fonódnak.
A szemeszter tematikája:
A művészettörténeti tanulmányok alapján választott – ókori épület kutatása, a kutatási anyag rendszerezése, az eredmények kiemelése, rögzítése. A kurzus célja, hogy a hallgatókat kísérletezési és formaalkotói feladatokon keresztül megismertesse a színpadi formák hatásaival, a színpadi tér fő irányaival és annak tervezői használatával. Az épület megismerése alapján meghatározott szándékú, személyes és szabad térkompozíció létrehozása M=1:50 léptékben, a már elkészült színház makettjébe.
Követelmény: Alaprajz és metszet készítésének elsajátítása.


	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	KÖTELEZŐ OLVASMÁNYOK ÉS SZAKIRODALOM:     
GRAVES, Robert: Én, Claudius
Európa Könyvkiadó, 2009
ISBN 9789630788458

       John Williams: Augustus
       Park Könyvkiadó, 2016
       ISBN 9789633552773
     
HAJNÓCZY, Gyula: Az építészet története – Ókor
       II.A Római Birodalom Építészete (125.- 290. o.)
Nemzeti Tankönyv kiadó, Budapest, 2003
ISBN 2310009085860

Pogány Frigyes: Róma
Corvina, 1974
ISBN 9631316017
A. M. Liberati-F. Bourbon: Az ókori Róma
Officina ’96 Kiadó Kft., 2006
ISBN 9789639705029

AJÁNLOTT OLVASMÁNYOK ÉS SZAKIRODALOM:
      Spiró György: Fogság
       Magvető Kiadó, 2025
       ISBN 9789631424300

      Obsessions. Collectors and their passions.
      London: Mitchell Beazley. Calloway, S. (2004)
      ISBN 978-1840007213

Creatice Successful set Design
Atlantic Pubishing Group, 2018
ISBN 9781620236086

Setting the Stage Vol.1-2./ Theater der Zeit
Mirka Döring, Ute Müller-Tischler, 2015

Contemporary Scenography
Bloomsbury, 2019
ISBN 978-1-350-06447-8


	Féléves tematika hetekre lebontott rövid ismertetése

	
	szeptember 14.- december 7.: (10 hét, heti 3 óra) A Vígszínház építészeti rajzainak feldolgozása; M=1:50 léptékű makett-doboz készítése. (Kiss Gabriella tanárnővel, Díszlettervezési alapismeretek tantárgy.)

	szeptember 14.-október 9.: (2 hét, heti 3 óra) SAJÁT SZOBA pontosítása párhuzamosan a római épület kutatásával
Felmérési rajz készítése saját szobátokról, kottázva a lépték; 
Végső feladat: m= 1: 20/25 léptékben
- alaprajz, metszet és falrajzok A/3 lapokra szerkesztve, bútorozva, kottázva, feliratozva, jelmagyarázattal ellátva. 0,3mm, 0,5mm és 0,7mm (0,8) vastagságú vonal-megkülönböztetéssel kihúzva. Két bútor felmérési rajza m=1:10. 
Római épület választása, kutatás kezdete, szakirodalom jegyzetelése
FELADAT: 
A kiválasztott ókori római épület történetének kutatása, jegyzetelés, kézi rajzokkal kiegészítve, Esszé írása, (kb. 10000 karakter, +saját kézi rajzok, képek)
KÖTELEZŐ: Internet használata előtt minimum 6 szakirodalom kijegyzetelése:
Hajnóczy Gyula: Az Építészet Története, Ókor, II., A Római Birodalom Építészete (125.- 290. o.)
Pogány Frigyes: Róma
A. M. Liberati-F. Bourbon: Az ókori Róma
A másik 2 mű a választott épületre vonatkozzon. 
VÁLASZTHATÓ ÉPÜLETEK:
· Pantheon
· Caracalla Thermái
· Marcellus Színház
· Mercati di Traiani
· Nero Aranypalotája
· Colosseum
· Basilica Nova
· Diocletianus Thermája
· Augustus mauzóleuma
· Angyalvár- Hadrianus mauzóleuma
· Circus Domitianus 
· Circus Maximus


	Szept. 14.- október 19. 6 hét) RÓMAI ÉPÜLET KUTATÁSA 
az Ókori római épület kiválasztása és a kutató-teamek kialakítása után, az építészeti kutatómunka folytatása
 
A kutatási munka egy részét team munkában kell végezni, a csoportok összeállítása az épületválasztás után történik! (2-3 fő fog egy-egy épületen dolgozni!)
A kutatási esszé-feladat első változatának leadása március 30., a szemeszter második felében ezt még a tervezési folyamatban ki fogjátok egészíteni.

	Okt. 19.-nov. 9. 3 hét, heti 3 óra) Felmérési rajz készítése a római épületről
4.1. A választott római épület felmérési rajzának (alaprajz, nézetek, metszet) elkészítése, a lépték kérdése. A rajzok A/2 méretben készülnek, akvarellfestéssel.
4.2. További kutatási munka, az egyénileg meghatározott épület, vagy épületrész rajzolása során felmerülő új ismeretek és kérdések tisztázására.
4.3. Az épület történetéről, építészeti megjelenéséről, mai állapotáról stb. összegző tanulmányt kell írni esszé formában, minimum 10000 karakter.
4.4. A megismert épület írásos, rajzos és képes elemző leírása. Az kompozícióhoz első rajzos és térbeli vázlatok készítése.

	5.1. november 9. Egyetlen mondatba kell foglalni azt a mondanivalót, élményt, érzetet, amit személyesen számodra az épület jelent. 
A színpad-makettbe egy nézőpontból látható, de térben álló alkotást kell létrehozni, amely az előbbi mondatot fejezi ki. 
A személyes tartalom és viszony leírása, „Mit jelent számomra az Épület?”, (egy összefüggő, sűrű MONDAT megalkotása.) Az épületkutatás esszé lezárása az EGY MONDATTAL.

	nov.16.-dec.7.Szabad térkompozíció (4 hét, heti 3 óra)
A megismert épület szellemisége alapján szabad kompozíció létrehozása a 
Vígszínház színpad-makettjébe. (M= 1:50 léptékben)

	nov. 16. A személyes, szabad térkompozícióhoz vázlattervek készítése az épületről. Rajzok, térbeli vázlatok…

	április 20.-május 11. (3 hét) A tervezési folyamat vázlatainak befejező rendszerezése, a végleges változat kialakítása.

	A végleges makett elkészítése m=1:50 léptékben a Vígszínház színpad-makettjébe, léptékfigurával, bevilágítva

	Fotódokumentáció készítése, látványterv, műszaki rajzok

	VIZSGA: 2026. december 14. 10 perces PPT-prezentáció formájában




	Tantárgy felelőse: dr. habil Csanádi Judit DLA

	Tantárgy oktatásába bevont oktató(k) és elérhetősége(ik): dr. habil Csanádi Judit DLA, Kovács Aliz

	A tantárgy tanításának időpontja/helyszíne: Epreskert IV/11, hétfő 13:30-16:00

	Tantárgykódja: LÁA-LSMD02-25-C

	Felelős tanszéke: Látványtervező tanszék

	Képzési idő szemeszterekben: 1. félév

	Tanórák száma összesen: 45

	Tanulmányi követelmények: -

	Oktatási módszerek: kutatás és gyakorlati feladatok csoportosan az órán

	Javasolt tanulási módszerek: 

	A hallgató egyéni munkával megoldandó feladatainak száma:
A SZEMESZTER FELADATAI:
1. Vígszínház építészeti rajzai alapján m=1:50 léptékű makettdoboz építése
2. Saját szoba felmérési rajzainak felfrissítése, pontosítása.
3. Klasszikus kori Róma választott épületének történeti és tartalmi 
kutatása alapján esszé írása, sajátkezű rajzokkal
4. felmérési rajz készítése, 
5. majd az épület szubjektív jelentését kifejező szabad térkompozíció készítése az előzőleg elkészült VÍGSZÍNHÁZ színpad makettjébe, m= 1:50 léptékben, a kifejezés szándékát erősítő bevilágítással, lépték figurával.


	Felhasználható fontosabb technikai és egyéb segédeszközök: makett készítéshez szükséges eszközök és alapanyagok, illetve bármilyen papír alapú vázlat, skicc, jegyzetek, illetve szoftverismeret (Photoshop, SketchUp)

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): évfolyam létszám



2

